“อุตตม” รับพิจารณา ข้อเสนอธุรกิจค้าปลีก ดึง “ช้อปช่วยชาติ” กระตุ้นใช้จ่าย
“อุตตม” รับพิจารณา ข้อเสนอธุรกิจค้าปลีก ดึง “ช้อปช่วยชาติ” พร้อมขยายวงเงิน นำค่าใช้จ่ายไปลดหย่อนภาษี เพื่อกระตุ้นให้เกิดการใช้จ่าย
“อุตตม” รับพิจารณา ข้อเสนอธุรกิจค้าปลีก ดึง “ช้อปช่วยชาติ” พร้อมขยายวงเงิน นำค่าใช้จ่ายไปลดหย่อนภาษี เพื่อกระตุ้นให้เกิดการใช้จ่าย
19 มิ.ย. 2563

นายอุตตม สาวนายน รัฐมนตรีว่าการกระทรวงการคลัง เปิดเผยถึงกรณีที่ผู้ประกอบการค้าปลีกต้องการให้รัฐบาลออกมาตรการช้อปช่วยชาติ และขยายวงเงินให้สามารถนำค่าใช้จ่ายไปหักลดหย่อนภาษีเงินได้บุคคลธรรมดาเพิ่มเป็น 50,000 บาท เพื่อจูงใจให้ประชาชนออกมาจับจ่ายสินค้า หลังยอดรายได้ชะลอตัวลง
โดยนายอุตตม ระบุว่า กระทรวงการคลัง พร้อมรับข้อเสนอของภาคเอกชนมาพิจารณา ซึ่งหากเห็นว่าสิ่งใดที่มีความจำเป็นและเหมาะสมก็จะดำเนินการ รวมไปถึงมาตรการด้านภาษีที่เกี่ยวข้องด้วย
พร้อมกันนี้ ได้สั่งการให้หน่วยงานที่เกี่ยวข้อง เช่น สำนักงานเศรษฐกิจการคลัง (สศค.), กรมสรรพากร และกรมสรรพสามิต ไปพิจารณาในเรื่องต่าง ๆ ที่เกี่ยวข้องด้วย
“ต้องดูเป็นเรื่องๆ ว่าปัญหาคืออะไร และมาตรการไหนจะเหมาะสม โดยให้ทุกหน่วยงานดูรวมกันหมด ซึ่งที่ผ่านมา ก็ออกมาตรการกระตุ้นมาโดยตลอด และล่าสุดมาตรการท่องเที่ยว ก็ถือว่าช่วยกระตุ้นเศรษฐกิจได้” นายอุตตม ระบุ